Sala de premsa d'Onada Edicions: "Un relat que ens parla de la força de l’amor, capaç de superar les fronteres del temps". Manel Alonso ressenya "El repòs dels amants"\n"Un relat que ens parla de la força de l’amor, capaç de superar les fronteres del temps". Manel Alonso ressenya "El repòs dels amants"\nReproduïm la ressenya de "El repòs dels amants" publicada per Manel Alonso al portal Sons de Xaloc, publicada al juny de l'any 2014, i que actualment ja no està disponible a la pàgina web original.\nDir que Joan Pla (Artana, 1942) és un escriptor prolífic, amb una llarga i exitosa carrera literària seria com descobrir a hores d’ara Catarroja, ja que no faria sinó reiterar un fet sabut i reconegut per tot el món. Dir que ha creat un estil propi, una manera de fer literatura per a joves amb la qual ha fet escola (mai millor dit, ja que es compten per centenars de milers els alumnes que han llegit en alguna ocasió un llibre seu), no és que siga massa original, però s’ha dit molt menys.\nJoan Pla, junt amb Enric Lluch, Pepa Guardiola, Carles Cano o Maria Jesús Bolta, és sense cap mena de dubte un dels grans referents de la narrativa que els darrers trenta anys s’ha escrit pensant en els infants i en els joves. També és un bon contador d’històries en les quals barreja amb mestria algun aspecte de l’actualitat amb temes i fórmules més tradicionals, tot conformant una narració hereua de la millor rondallística i de la millor novel·la d’aventures, àgil, dinàmica i amb la tensió narrativa justa per a mantindre el lector interessat per tot allò que ens narra.\nLa novel·la El repòs dels amants no és aliena a aquesta manera de fer. Hi trobem, per una banda, un crim no resolt durant la postguerra, un crim que va truncar una bella història d’amor, i per una altra la necessitat de recuperar la memòria històrica no sols per a dignificar el record de les víctimes, sinó per la nostra pròpia dignitat. També hi ha una altra història d’amor, situada en l’edat mitjana, un poble abandonat on passen coses estranyes que ningú no s’explica, i fins i tot un grup de joves estudiants disposats a resoldre cadascun dels enigmes amb els quals ensopeguen.\nEl repòs dels amants és un relat que ens parla de la força de l’amor, capaç de superar les fronteres del temps. Un sentiment que ens mou i ens empeny cap al goig o el dolor si l’absència de l’estimat/da és eterna. Ens parla de les normes i vicissituds que ens imposa el temps que ens ha tocat viure i que sovint pretenen encotillar les nostres emocions, els nostres sentiments, la nostra llibertat. També destaca el valor de l’amistat, del treball en equip, de la solidaritat, la importància del passat i com aquest, d’una manera o altra, acaba reflectint-se en el nostre present. Joan Pla situa el relat a la comarca de l’Alt Maestrat, un espai on acaben confluint tres històries, dues del passat i una del present, en les quals la cruesa i el drama de la realitat es barregen amb la màgia de la fantasia.\nEl repòs dels amants demostra una vegada més la capacitat que té Joan Pla d’atraure i d’atrapar el lector jove, oferint-li un relat en el qual ell mateix podria ser el protagonista, un relat on d’una manera lúdica sempre acaba aportant alguna lliçó d’humanitat.\nPublicat per Onada Edicions a 14:17\nEtiquetes de comentaris: El repòs dels amants, Joan Pla\n"Un món de bojos" de Francesc Gisbert, recomanada ...\nOnada serà de nou present a La Setmana del Llibre ...\nJoan Pinyol presenta "El mar de les ombres" a Ciut...\n"Un relat que ens parla de la força de l’amor, cap...\nPreparant novetats: "Les muixerangues valencianes"...\nMartha Heard va presentar "Salir del silencio" a B...\n"Els representants del paisatge humà autèntic de l...\nAmàlia Roig va presentar "Xarxa prima" a Rossell\nLa Fundació Carles Salvador acull la presentació d...\nEls mitjans asturians es fan ressò de "La maleta d...\nAmàlia Roig presenta "Xarxa prima" aquest divendre...\n"Apuntes históricos sobre la villa de Chert" es pr...\nMartha Heard presenta "Salir del silencio" aquest ...\n"Una caricatura de la societat espanyola actual". ...\nMiquel Àngel Pradilla, entrevistat a l'Espai Mario...\nMultitudinària presentació de "El parlar de Càlig"...\nPreparant novetats: "Apuntes históricos sobre la v...\nMés d'un centenar de persones van acudir al Sopar ...\nEls Premis Literaris Ciutat de Benicarló anuncien ...\n"El parlar de Càlig" de Berta Sans es presenta aqu...\nMartha Heard va presentar "Salir del silencio" a C...\n"Enfrontar els problemes". Carlota Marzo ressenya ...


Salut convoca aquesta setmana un cribratge intensiu de COVID-19 a la Jonquera | ICS Girona\nSalut convoca aquesta setmana un cribratge intensiu de COVID-19 a la Jonquera\nS’ha programat els dies 10 i 11 de desembre amb la finalitat de tallar les cadenes de transmissió\nDes del Departament de Salut s’ha decidit fer aquest cribratge a la Jonquera donada l’alta incidència que encara hi ha actualment en el municipi. Aquesta última setmana el risc de rebrot se situa als 1.819,45 i s’han detectat 19 casos positius. Un 19,26% de les proves fetes (ja siguin Testos antigènics ràpids o PCR) estan donant positiu. La setmana passada el risc de rebrot se situava als 3.814,76 i es van detectar 32 positius.\nAquests cribratges s’està organitzant amb la col·laboració dels Ajuntaments de la Jonquera, que col·labora en la logística i la difusió local, l’Institut Català de la Salut, que organitza el dispositiu, i el Servei de Vigilància Epidemiològica de Salut Pública. Els cribratges comptaran també amb la col·laboració de voluntaris de Protecció Civil i agents cívics.\nConvocatòria de mitjans:


Monsieur Ardan gran viatger del Segle XIX > Museus de Banyoles > Exposicions\nMostra dedicada a un dels personatges més significatius i potser més desconeguts del segle XIX. Monsieur Ardan, pseudònim amb què va signar la seva obra aquest misteriós personatge, ens presenta des d’una visió introspectiva la societat, la ciència i la cultura de l’època mitjançant els estudis i les fotografies realitzats en algunes de les seves expedicions i viatges a llocs remots i desconeguts.\nArdan, amb l’esperit d’un “home del Renaixement”, dominava diverses disciplines com ara la fotografia, la literatura, el dibuix, la botànica, l’aeronàutica,... Va acabar els seus dies a San Francisco, Califòrnia, víctima d’una llarga malaltia, just dos anys abans que, el 28 de juny de 1914, es cremés Château d’Eau, la seva residència a la Bretanya francesa, desapareixent gran part del seu llegat. L’ exposició presenta una compilació de material divers provinent de diferents fons privats i institucions.\nMés enllà del descobriment d'un personatge, l'exposició ens apropa a les persones que, com Monsieur Ardan, Pere Alsius o Francesc Darder, van provocar el canvi necessari per a transformar la visió del món que ens envolta i fer evolucionar la investigació i la tecnologia cap al moment actual.\nExposició produïda per Xavier Mulet amb la col·laboració de NAT. Museu Blau (Museu de CiènciesNaturals de Barcelona) i Museu Nacional Arqueològic de Tarragona.


Cristiano Ronaldo i la seva dona, preocupats per un document. | GTRES\nCristiano Ronaldo intenta evitar la publicació d'un presumpte delicte\nper Ivan Iglesias 10/12/2021 16:30h\nEl passat sempre torna i de vegades no sempre ajuda. D'això en poden donar fe tant Cristiano Ronaldo com la seva dona, Georgina Rodríguez .\nL'esportista encara no ha aconseguit tancar un episodi de la seva vida que va passar el 2009 i que encara avui el segueix esquitxant. Es tracta de la presumpta implicació en un cas d'agressió sexual a una model a Las Vegas. Sembla que encara queda molt per esbrinar.\nCristiano i Georgina en un acte públic. | GTRES\nCristiano intenta evitar la publicació de certs documents que podrien afectar la seva imatge. La notícia es va conèixer el 2017 després que la publiqués el diari alemany 'Der Spiegel'.\nA més de fer ressò d'aquesta presumpta agressió, també van revelar que el jugador del Manchester va intentar arribar a un acord amb la víctima. Tot apunta que hi va haver una entesa entre les dues parts perquè no hi hagués denúncia i haguessin d'acudir a la justícia.\nLa parella de Georgina sempre ha proclamat la seva innocència, però va haver de suportar com l'atacaven per altres fronts. La presumpta víctima el va arribar a demandar per la via civil, acusant-lo de pressions per assolir un acord econòmic.\nLa suposada model va arribar a reclamar el dolor i patiment d'aquell procés per una quantitat propera als 77 milions de dòlars. La parella està fent tot el possible per evitar els tribunals, però sobretot perquè la imatge de Cristiano Ronaldo no es vegi malmesa.\nEn qualsevol cas, aquest problema judicial no ha aconseguit entelar el bon moment que Georgina Rodríguez i l'astre portuguès estant vivint. Fa una mica més d'un mes anunciaven que tornarien a ser pares, aquesta ocasió de bessons.\nUn gran canvi a la seva vida\nMostraven a les xarxes socials l'alegria per rebre dos nous membres a la família. «Els nostres cors són plens d'amor, tenim moltes ganes de conèixer-los», escrivia el jugador al seu perfil d'Instagram.\nLa influencer ja es troba en el cinquè mes d'embaràs i sempre que pot tracta de presumir dels seus. Juntament amb el jugador del Manchester United ha creat una família nombrosa. El 2017 va arribar al món Alana Martina, als quals se sumarien més tard els bessons Mateo i Eva.\nGeorgina Rodríguez tornarà a ser mare en qüestió de mesos. | GTRES\nGeorgina Rodríguez i Cristiano Ronaldo, implicats amb la família\nEn qüestió de mesos naixeran dos nadons més, que encara no tenen nom i que s'uniran també al més gran de tots. Al fill de Cristiano que va tenir una parella, de la qual se'n desconeix la identitat.\nSi tot va amb normalitat, naixeran a la primavera. Georgina complirà el seu desig de tornar a ser mare.\nFa una mica més d'un any ja havia explicat que el seu «desig de maternitat és més fort que res. Espero tenir més fills», cosa que ben aviat aconseguirà.\nLa parella continua enamorada com el primer dia. | GTRES\nMentrestant, la parella ja prepara el Nadal a Manchester. Fa uns dies compartien la decoració de casa amb els seus seguidors de les xarxes socials. Llums, arbres, garlandes, colors platejats i tota mena d'ornaments típics d'aquestes dates.\nSeran les primeres festes nadalenques que passaran junts a Anglaterra, ja que les últimes van ser a Torí. Tenen clar que les seves vides giren al voltant de la família.\nSempre que és possible intenten reunir tots els membres del clan per estar junts. Durant l'última vetllada vam poder veure el futbolista i la influencer amb els seus quatre nens. Ell no va dubtar a compartir aquell moment amb el missatge: «Els meus amors..., agraït».\nSegur que brindaran per un nou any carregat d'il·lusions i de bones notícies, on les batalles judicials caiguin en l'oblit.


Targetes personalitzades | ASSOCIACIÓ ALBA\nQuin format té la targeta?\nLa targeta té un tamany A5 i pots escollir entre diferents dissenys en el cas dels lots. El paper és un paper tipus cartolina.\nEn el moment de fer la targeta has de tenir en compte:\nNo t'oblidis de signar-la perquè la persona que rep el regal sàpiga qui li ha enviat.\nRecorda que la dedicatòria només pot ocupar 200 caràcters.\nUn cop realitzada la comanda la dedicatòria no es podrà canviar, així que assegura't que tot és correcte abans de realitzar la compra.\nSi compro més d'un lot, puc afegir dedicatòries diferents?\nEn cas d'escollir més d'un lot que s'enviï a la mateixa direcció i voler posar dedicatòries diferents hauràs d'especificar el missatge per a cadascun dels lots a l'espai de text de la targeta personalitzada: LOT 1: El teu missatge ; LOTS 2: El teu missatge; i així successivament amb el número de lots que desitgis comprar.\nRecorda que en cas que els lots vagin a tres direccions diferents recorda que cal fer tres comandes diferents.\nEn cas d'escollir més d'un lot que s'enviï a la mateixa direcció i la dedicatòria sigui la mateixa només et caldrà fer-ho una sola vegada i nosaltres replicarem aquesta dedicatòria per cadascun dels lots que hagis comprat.


El primer fiill\nManual d'instruccions / vinyeta Mafalda Quino\nfillets d'índies / vinyetes de Mafalda de Quino\nHi ha un moment de la vida que sembla com si ens despertéssim d’un somni. Hem deixat de ser joves... I què era ser joves?.... Una tempesta tenebrosa travessada de llampecs de glòria – incerta glòria -, un dia d’abril...\nAviat tindrem de començar l’escola amb unes diferències notables per fer front a la Covid 19. Tot i això anem celebrant naixements de criatures i avui reflexiono una mica sobre el primer fill que no arriba amb el manual d’instruccions ni amb el pa sota el braç. També ens cauen una sèrie de responsabilitats a sobre que ens recorden que estem creixent i no som tan joves... potser la frase de Joan Sales a “Incerta glòria” és bona per encapçalar aquest post o a mi m’ho sembla.\nFa poc, en una entrevista de radio per parlar de l’educació dels fills arran de la publicació del meu últim llibre, m’han preguntat: “els nadons no venen amb un llibre d’instruccions sota el braç, oi?” És la tercera vegada que em fan aquesta pregunta en dues setmanes. M’he recordat de la Mafalda, protagonista de las vinyetes de l’escriptor Quino. En una d’elles asseguda en una cadireta, molt discreta ella, s’inquieta pels plors del seu germà Guille i per les discussions dels seus pares:\n- “¿Què passa?” – els pregunta.\n- “Això passa: que ton germà és un capriciós” - responen ells.\n- “Però Guille, has de ser comprensiu, caram! Pensa que aquesta bona gent abans d’educar-nos a nosaltres no va educar a ningú” – explica dirigint-se al seu germà.\n- “Venim a ser els seus fillets d’índies, què hi farem..!” – comenta amb posat de comprensió davant del gest de Guille i deixant els seus pares – que han escoltat la conversa- bocabadats.\nLa nostra amiga Mafalda, ho encerta. A la vida aprenem a base d’errors, l’experiència dels quals ens ajuda a no repetir-los. Qualsevol pare o mare amb més d’un fill pot comentar-te que amb el primogènit el camí li va resultar més costerut. Amb els següents fills, malgrat ser tractats cadascun de forma diferent, els hi era més fàcil guiar a les criatures per les vivències acumulades anteriorment. L’observació anterior l’ajuda a distingir els plors del nadó perquè té son, mal de panxa, necessitat de prendre pit o biberó o si té una febrada i l’ha de portar al metge. Amb raó es diu que “l’experiència és la mare de la ciència”.\nCertament que el nostre primer fill fa de “conillet d’índies”.\nSom uns inexperts però també és veritat que cada un assumeix responsablement la seva pròpia vida i la seva pròpia paternitat i edifica l’educació dels fills a base d’errors i encerts.\nMoltes frases com la de que “ningú arriba amb el manual d’instruccions” són estereotips que, a còpia d’escoltar-los, els repetim. Qui no ha dit mai a l’ascensor “avui fa bon temps”? o: “cada fill arriba amb un pa a sota el braç”?\nAra bé a no ser que es tingui algun problema personal, qualsevol pare i mare té aquest amor natural, instintiu i espontani vers el seu fill, que creix amarat d’aquest amor. És la seva garantia per créixer harmònicament i la possibilitat de ser feliç.\nÉs veritat que ni manual ni pa arriben per ciència infosa o per un miracle. El miracle es dóna a nivell personal, ja que davant d’un nou esser, a tots els pares se’ls eixampla el cor i reflexionen com hauran de fer front a la nova situació amb sentit comú.\nÉs evident que s’augmenta el seu enginy per adquirir nous coneixements, la majoria de pares s’espremen la closca o suen amb treballs extres per guanyar més diners i procurar els aliments bàsics a casa. També s’escurça el temps que disposaven per a ells i l’inverteixen gustosament en bé del nounat. Creix l’oblit d’un mateix.\nL’amor és el motor de la vida; cada naixement l’accelera i ens fa comprendre que s’exercita estimant. Nits llevant-nos del llit per atendre al bebè o sortir al carrer per comprar bolquers i altres productes d’higiene, són noves accions que ens ocupen temps. El que costa més, per descomptat, no són els diners, sinó, potser, la de no poder dormir cinc hores seguides. Té gràcia aquesta afirmació que circulava fa pocs dies por la xarxa de facebook escrita per una mare de nens petits i amb aquesta reflexió acabo aquesta reflexió:\n“Arriba un moment a la vida en què la paraula "divertir-se" ja no significa sortir de festa, beure, retirar-se a les quatre de la matinada o pensar només en un mateix. Divertir-se significa veure pel·lícules del Disney, sopars familiars, explicar històries a l’hora de dormir, llargues abraçades, una casa desordenada, anar-se’n a dormir a las deu de la nit i escoltar veus dient "t’estimo". Ser pare no et canvia però fa que t’adonis de que aquelles personetes que TÚ has engendrat mereixen el millor del teu temps. Copia això si estàs orgullós/a de ser papà/mamà♥.”\nBon inici de curs escolar. Hi haurà dificultats amb aquesta pandèmia però entre tots mestres, pares i escolars les afrontarem amb positivitat i amb il.usió.... tot passarà!


Els 10 millors resorts de Anaheim, EUA | Booking.com\nEls millors resorts de Anaheim 3 establiments\nBusques un lloc fabulós? Als clients els ha encantat Anaheim!\nResorts a Anaheim\n181 establiments a Anaheim\nMés allotjaments a Anaheim:\nHotels Cases i xalets Resorts Vil·les Apartaments Aparthotels Motels\nAnaheim, Estats Units\nDoubleTree Suites By Hilton Anaheim Resort/Convention Center Aquest allotjament ha acceptat participar al nostre programa preferent, que inclou allotjaments amb un servei i una qualitat-preu excel·lents i uns preus competitius. Per participar en el programa cal complir uns requisits específics. A més, es tenen en compte comentaris d’altres clients.\nTots els resorts de Anaheim\nHotels a Anaheim


Stinjan Apartment 1 Pula Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Stinjan Apartment 1\nTant si es tracta d'un viatge de plaer com si és de negocis, Stinjan Apartment 1 és una elecció d'allotjament magnífica quan visiten Stinjan. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Stinjan Apartment 1 és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com aparcament de cotxes, habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Stinjan Apartment 1.


L'Ajuntament de Sarrià multarà de nou Hinojosa si continua fent més soroll del permès > Ràdio Sarrià 87.6 F.M.\nEl darrer estudi acústic encarregat per l'ajuntament de Sarrià de Ter conclou que l'empresa paperera Hinojosa continua superant els límits del soroll permès. L'Ajuntament multarà de nou l'empresa si continua superant aquest límit i segons els darrer estudi acústics, no han canviat respecte als anteriors i el consistori ja ha anunciat que pendrà noves mesures administratives i es continuarà demanant a la Generalitat que si cal suspengui temporalment la llicència d'activitat de l'empresa. El consistori ja va multar aquest estiu amb 900 euros Hinojosa per superar el límit de sorolls.\nL'Ajuntament i la Plataforma Ciutadana Prou es van reunir la setmana passada i van analitzar conjuntament els resultats dels estudis acústics. Els resultats (malgrat que amb paràmetres diferents) no han canviat respecte els darrers segons el consistori i per tant, l'ajuntament prendrà les mesures administratives corresponents i multarà de nou Hinojosa si continua superant els límits i seguint amb el procés administratiu-judicial s'acorda seguir reclamant a la Generalitat (qui ha de donar la llicència d'activitat definitiva) la inspecció necessària ens tots els aspectes que li són competència. El departament corresponent té com a data de referència aquest mes de novembre.\nConsistori i plataforma van concretar diverses accions després d'analitzar els resultats de l'estudi atmosfèric que l'ajuntament va encarregar a un auditor ambiental especialitzat en contaminació de l'aire. Els resultats són correctes amb nivells dels elements conflictius molt per sota dels permesos. Es va acordar fer difusió de l'estudi i seguir amb les analítiques. També es van repassar en aquesta reunió totes accions tècniques que han dut a terme la fàbrica amb valoració dels resultats de les mateixes i se sol·licita un nou calendari amb les noves actuacions. Calendari que es tindrà aquesta mateixa setmana. Segons el consistori es constata la necessitat de seguir treballant conjuntament consistori i entitat civil per seguir avançant en la eliminació de les externalitats negatives de la indústria al municipi, buscant les vies de fer de l'activitat a Sarrià un model d'excel·lència en la convivència amb l'entorn.


Disseny digital, serveis de disseny i tecnologia web i apps- Cindesign\nServeis de disseny digital\nT'ajudem a crear o millorar el teu projecte digital a través del disseny i la tecnologia. Parlem?\nEnfocament total en els objectius del teu negoci per a aprofundir en el caràcter dels teus usuaris i conèixer les seves necessitats mitjançant tècniques de recerca per a processos digitals.\nDiagrames clars per entendre l'estructura dels continguts de la teva web o aplicació. Validació de la seva arquitectura mitjançant diferents tècniques com Site Maps i Task Flows.\nNecessàries per a validar funcionalitats i estructura de webs i aplicacions, mitjançant tasteu. Diferents nivells de prototips, wireframes interactius o prototips digitals..\nMillora la comunicació del teu projecte digital a través d'una imatge sòlida i consistent, aplicant els principis de disseny per a aconseguir un resultat visual efectiu i atractiu. Branding i Disseny de guies d'estil per a web i apps.\nFem projectes web multiplataforma personalitzats amb frameworks i llibreries actualitzades. Implantació a mida de gestors de continguts com Wordpress, Woocommerce i Shopify. Especialistes en programació d'aplicacions per a iOS.\nUna optimització estratègica basada en SEO et dóna l'oportunitat d'aparèixer en les primeres posicions dels cercadors en internet. Una de les millors maneres d’aconseguir visites al teu lloc web.\nT'agrada la palabra CAPICUA?\nCindesign li va donar el seu propi significat ;)\nCANVIS A TRAVÉS DE PROJECTES INNOVADORS, CREATIUS, ÚNICS, ACCESSIBLES. Vols conèixer més sobre la nostra filosofia? Posa't en contacte i parlem de com podem millorar els serveis i els productes amb el disseny i la tecnologia.


Eloy Velasco rebutja el recurs per celebrar el 'brindis per les preses'\nEP.- El jutge de l'Audiència Nacional Eloy Velasco ha rebutjat el recurs presentat per l'Assemblea del Barri de Sants contra la prohibició del "brindis per les preses" que s'havia convocat per a aquest dijous a la ciutat comtal amb motiu de les festes del barri.\nVelasco considera que "la veritable intenció dels convocants no és una altra que la d'homenatjar o brindar" per les etarres Dolores López Resina 'Lola' i Marina Bernardó Bonada i la col·laboradora de la banda Laura Riera.\nDes de llavors, s'han vingut convocant aquests "brindis" en suport a "presos polítics", en els quals es van exhibir pancartes de suport a presos d'ETA i fotos d'etarres, i en 2010 "exclusivament" per homenatjar a les preses.\nEn opinió del jutge, encara que els recurrents argumenten que l'ús del plural femení té un sentit neutre que pretén fugir de "postures suposadament masclistes", la veritat és que a la data d'elaboració del programa festiu, "únicament estaven a la presó Marina i Dolores", mentre que Laura Riera anava a abandonar la presó en dies posteriors.\nBrindis "exclusivament" per a les tres etarres\nÉs a dir, Velasco manifesta en el seu acte que "a partir de 2004 els anomenats 'brindis' no s'han dedicat a homenatjar a presos comuns, sinó exclusivament a presos etarres, i el de 2010 es dedicava exclusivament a les indicades Laura, Lola i Marina".\nA més, també destaca l'existència de "dades" que posen en relleu la "vinculació de l'acte prohibit amb el suport que alguns dels components de l'Assemblea del Barri de Sants mostren als presos d'ETA, principalment els de procedència catalana".\nPer tot això, es remitent als arguments de l'acte recorregut que buscava "impedir la comissió de l'enaltiment a aquestes tres persones pels seus exclusiu currículum criminal en la banda terrorista ETA" i ratifica la prohibició acordada el 24 d'agost.\nEl jutge va prohibir dimarts passat la celebració en entendre que constituiria "un enaltiment terrorista amb escarn a les seves víctimes". No obstant això l'Assemblea de Barris de Sants va recórrer en reforma davant l'instructor, al·legant que el "brindis per les preses" se celebra des de 1998 amb caràcter genèric i "no té res a veure amb les falses imputacions contingudes en l'informe elaborat per la Consellería d'Interior".\n"És un acte que no té gens que veure ni amb l'excarceració de Laura Riera ni amb la seva detenció ni processament. Consisteix en un ensalzamiento a la llibertat humana mitjançant l'aixecament de les copes a l'aire en record de les persones privades de llibertat", apuntaven les entitats.\nL'organització desconvoca l'acte per no posar en perill les festes\nAmb la desconvocatòria, l'organització pretén "evitar qualsevol tipus de desplegament policial" dins del recinte del Parc de l'Espanya Industrial que posi en perill o distorsioni el normal desenvolupament de la Festa Major Alternativa i asseguren que així ho han comunicat a l'Ajuntament de Barcelona.\nNo obstant això, l'Assemblea considera que la prohibició de l'acte és "un atac a la llibertat d'expressió", ja que estava pensat "com una mostra de solidaritat a totes les persones preses en el món, per raons polítiques o socials".


La fundadora Carlota Pi explica que "ens va saber molt greu deixar fora alguns inversors"\nper Víctor Costa Director Barcelona. 02 de desembre de 2019 14:59\nEl debut d'HolaLuz tocant la campana de la Borsa de Barcelona. | Cedida\nDesprés del mediàtic toc de campana d'aquest divendres a la Borsa de Barcelona, Holaluz ja cotitza al Mercat Alternatiu Borsari (MAB). Va debutar amb un preu de l'acció de 7,78 euros que en només una hora ja es va enfilar fins als 8,94 euros. L'objectiu de sortir a borsa era trobar inversors que cobrissin una ampliació de 40 milions d'euros i de fet, van aconseguir-ne més del doble. "Ens va saber molt greu deixar fora alguns inversors i retallar a més de la meitat l'aportació que volien fer d'altres", explicava la fundadora i CEO d'Holaluz, Carlota Pi, acompanyada pels fundadors Oriol Vila i Ferran Nogué. En total, van ser 220 inversors institucionals internacionals i individuals principalment del Regne Unit, Noruega i França.\nPi: "Ens va saber molt greu deixar fora alguns inversors i retallar a més de la meitat l'aportació que volien fer d'altres"\nPerò qui ha cuinat el debut de l'energètica societat anònima HolaluzClidom al MAB? Fonts de VIA Empresa expliquen que el banc d'inversió madrileny de JB Capital Markets, fundat i presidit per Javier Botín -germà petit de la presidenta de Banco Santander, Ana Patricia Botín, i president de la fundació Botín- ha exercit de "coordinador global i col·locador" d'Holaluz des del passat mes d'agost. És a dir, ha sigut l'encarregat d'estructurar l'operació alhora que aconseguia capital juntament amb la societat de valors GVC Gaesco Valores - propietat de Joan Hortalà i Àngels Vallvè - i la banca andorrana AndBank.\nL'assessor registrat de l'empresa és Impulsa Capital, mentre que GVC Gaesco actua com a proveïdor de liquidesa. El capital flotant en borsa d'Holaluz és del 25,25%.\nMés info: Holaluz debuta al MAB\nMés concretament, JB Capital Markets que es dedica a la intermediació i assessorament en mercats financers i banca d'inversió ha organitzat diferents roadshows per a HolaLuz arreu d'Europa alhora que li ha facilitat la seva base d'inversors institucionals a escala global. En total, la firma de Javier Botín que és membre de la Borsa de Madrid ha realitzat ja transaccions i operacions de mercat de capitals per un valor superior als 10.000 milions d'euros i té una base de clients superior als 400 inversors nacionals i internacionals.\nEl debut d'Holaluz al MAB des de la Borsa de Barcelona. | Cedida\nHolaluz necessitava capital per assolir el seu pla de negoci i creixement que implica passar dels aproximadament 200.000 clients que té actualment gràcies a l'entrada d'Axon Capital Partners fins a un milió de clients el 2023. Per aquell mateix any també s'espera tenir una facturació de 1.000 milions d'euros i 50.000 instal·lacions d'energia fotovoltaica d'autoconsum. La companyia energètica ha passat de sumar 40 o 50 clients al dia durant el 2015 als 400 clients diaris que té a finals de 2019. De moment, ja ha aconseguit aixecar una ampliació de capital en diferents fases: la primera a través del fons basc Geroa Pensioak que té seu a San Sebastián amb 10 milions d'euros i després a través de la sortida a borsa on s'han aconseguit 30 milions d'euros per a la companyia energètica i 10 milions d'euros més per als seus accionistes.\nDesprés d'aquestes operacions, els socis fundadors s'han quedat amb un 46,8% del capital, a raó de poc més d'un 15% cadascú alhora que han guanyat aproximadament un milió d'euros per cap, mentre que Axon Capital Partners controla un 17,88% i Geroa, un 8,125%. Segons va detallar Pi, 188 treballadors d'Holaluz han adquirit també accions per valor de 622.000 euros. Tot i caure en Black Friday, el primer dia d'Holaluz a borsa va ser verd. Com l'energia i l'esperança. La seva valoració va passar dels 160 als 183 milions d'euros en qüestió d'hores.\nLa primera comercialitzadora que va decidir donar el salt a borsa va ser Audax presidida per José Elías. Així doncs, Holaluz es converteix en la segona tot i que en el seu cas es tracta de l'operació d'incorporació al mercat més gran de la història del segment d'Empreses en Expansió del MAB després d'haver generat demanda en diferents tipus d'inversors ja esmentats.\nGonzález: "L'entrada d'Holaluz al Grup de Borses i Mercats Espanyols és una gran notícia i reafirma el creixent interès pel MAB com a font alternativa de finançament"\nEl MAB és un mercat dissenyat per a "societats de reduïda capitalització en expansió". "Per la mida i els estàndards de l'operació, podríem haver sortit directament al mercat continu, però per això existeix el MAB, per fer un primer pas en aquest sentit", explica la fundadora d'Holaluz. Ara bé, el salt a la borsa es farà "el més ràpid possible". En aquest sentit, el director gerent del MAB, Jesús González, defensa que "l'entrada d'Holaluz al Grup de Borses i Mercats Espanyols (BME) és una gran notícia i reafirma el creixent interès pel MAB com a font alternativa de finançament per a negocis de tots els sectors." Alhora, HolaLuz també ha aprofitat el seu debut al MAB per incorporar a Isabela Pérez, procedent de Coca-Cola Partners, i Enrique Tellado, director general d'EVO Banc, com a consellers independents.\nCom deia el president de la Borsa de Barcelona, Joan Hortalà, en una entrevista a VIA Empresa, "la borsa es mou molt per sentiments i qualsevol persona pot invertir en borsa".


Festes de Maig 2009. De l’1 al 3 de maig | Badalona bitàcola\n← Programa de les Festes de Maig 2009\tBadalona Som Tots →\n3 pensaments sobre “Festes de Maig 2009. De l’1 al 3 de maig”\n1 Maig 2009 a les 10:56\nEl concert de dissabte dia 2 està inscrit dins la Festa Major Alternativa i Popular 2009, no dins la oficial 😉\n1 Maig 2009 a les 16:23\nHola badabit. Gràcies per la informació! Saps alguna cosa de la cursa de Badalona? Corren rumors que la van canviar de dia per tal que pogués participar més gent de la ciutat i de fóra, i que les categories no sèniors correran lliurement sense inscripció, ni dorsal,…és a dir que no hi haurà premis per les categories inferiors…. a veure que en saps tú o els teus lectors de tot plegat! Jo penso que és un error..en la cursa del petits petits ja m’està bé, però en les altres es genera una competència i un esforç entre els participants de diferents escoles i clubs que serveix per mesurar el seu estat de forma i la seva capacitat de superació…\nA veure que opina l’altre gent\n3 Maig 2009 a les 18:22\nEntenc que els actes de la Festa Major Alternativa i Popular formen part de les Festes de Maig de Badalona (no de l’ajuntament de Badalona). Per això vaig pensar en penjar-les sense diferenciar-les. Tu creus que les hauria de diferenciar? Jo crec que no, però…


Encuentra aquí información de Garrotxa. Conca Barberà para tu escuela ¡Entra ya! | Rincón del Vago\nGarrotxa. Conca Barberà\nLa Garrotxa és una comarca no homogènia i s'hi poden diferenciar clarament dues zones, les quals utilitzarem com a unitats d'anàlisi: l'Alta Garrotxa al nord-est i la Baixa Garrotxa o Comarca d'Olot al sud-oest.(Mapa 1)\nL'Alta Garrotxa té un relleu abrupte on abunden les cingleres i les valls estretes i fondes. La manca de circulació d'aigua superficial provoca la pobresa de la vegetació (de tipus mediterrani) i dels conreus, no afavorint l'establiment humà.\nMalgrat que aquesta subcomarca físicament queda reduïda al territori comprés al nord dels rius Fluvià i Ridaura per aquest estudi s'afegiran els municipis que sense pertànyer el nucli principal a aquesta zona tenen una gran part de territori en ella, més altres situats a la vall del Fluvià i d'alguns rius petits com el Llierca i el Borró i que tenen un trets comuns, ja sigui pel tipus de poblament com perquè queden aïllats de la cubeta d'Olot per la cinglera de materials basàltics de Castellfollit de la Roca. A més, aquests municipis queden separats de la fossa tectònica d'Olot-Mieres a per la Serra de Sant Julià del Mont i per exemple no hi ha cap carretera que enllaci Sant Ferriol amb Mieres, ni tan sols una carretera local.\nEls municipis que composen aquesta zona són: Argelaguer, Besalú, Beuda, Maià de Montcal, Montagut, Sales de Llierca, Sant Ferriol, Sant Jaume de Llierca, Sant Ferriol, Sant Jaume de Llierca i Tortellà.\nEn quant a la població tots aquests municipis no superen els 1000 habitants, amb l'excepció de Besalú que en té 2031 el 1996.\nAmb 6402 habitants en conjunt, concentra el 13,71% de tota la població comarcal i el 33,3% si no es té en compte la ciutat d'Olot.\nLa majoria d'aquests municipis tenen unes densitats molt baixes, 5 dels 9 municipis d'aquest territori tenen menys de 25 hab/Km2.\nL'activitat principal d'aquesta població és majoritàriament la indústria (40%) i en menor mesura els serveis (25,5%), l'agricultura (12,1%) i la construcció (7,5%).\nLa Baixa Garrotxa, en canvi, es caracteritza per les seves valls planeres com la fèrtil vall del Fluvià, la de la Riera de Bianya o la del riu Brugent (o Riera d'Amer).\nAquesta zona es caracteritza per concentrar la major part de la població de la comarca 86,29% ja que Olot ja té el 58,84% i nou dels dotze municipis tenen més de 1000 hab.,(Mapa 2) també té unes densitats molt superiors a la zona 1 i la majoria dels termes tenen més de 25hab/Km2, menys Sant Aniol de Finestres.\nLa població es dedica a la indústria, sobretot als municipis d'Olot, Sant Joan les Fonts, Castellfollit de la Roca, les Preses i la Vall d'en Bas; i els serveis 37,8%. L'agricultura té un paper molt important i deixant de banda Olot el 13,5 de la població es dedica a aquesta activitat.\nEls municipis que formen part d'aquest territori són: Castellfollit de la Roca, Olot, les Planes d'Hostoles, les Preses, Riudaura, Sant Aniol de Finestres, Santa Pau, Sant Joan les Fonts, la Vall d'en Bas i la Vall de Bianya.\nLa Garrotxa tenia 46.708 habitants l'últim padró d'habitants de 1996, aquesta dada ha representat un increment de 648 persones respecte al cens de 1991 i confirma l'augment de població que s'està produint a la comarca des de 1981.\nMalgrat aquestes dades si tenim en compte l'evolució del creixement de 1986 a 1991 i d'aquest any a 1996 trobem que malgrat que en el darrer període es produeix un creixement relatiu d'un 2,81% aquest ha disminuït lleugerament respecte al produït el període 86-91 ja que era de 3,05%. Si analitzem aquest creixement en nombres absoluts (el creixement natural més el creixement migratori) veiem que la comarca manté aquestes xifres de creixement positiu a causa de la immigració ja que el creixement natural és negatiu ja que durant els dos períodes es produeixen més defuncions que naixements.\nEn el període de 10 anys arriben més de 2191 persones aconseguint una taxa de creixement migratori TCM de 4,63‰ el període 1986-1991 i 3,05‰ de 1991 a 1996.\nA diferència d'aquesta el CN creixement natural és negatiu en ambdós períodes ja que en el primer els naixements que es produeixen són 1908 i les defuncions 2274 i el CN és de -366 persones, en el segon període, de 1991 a 1996 es van produir 1994 naixements i 2479 defuncions.\nSi comparem les dues subcomarques veiem comportaments molt diferents i mentre els municipis de l'Alta Garrotxa perden més del 3‰ en cada període els de la Comarca d'Olot guanyen un 4‰.\nEn aquest segon grup i si no tenim en compte el municipi d'Olot, en el període 86-91 es perd un 5‰ i en canvi en el de 1991-1996 es manté la població dels municipis i només perd un 0,65‰.\nEn els municipis del primer grup passen de tenir una població de 6606 a 6402 això es deu a que hi ha més defuncions que naixements i que les taxes d'immigració són molt baixes.\nEn la Baixa Garrotxa, sobretot a causa de l'efecte l'Olot que actua com a pol d'atracció, el saldo migratori és de més de 1000 persones en ambdós períodes. si no es té en compte la ciutat d'Olot el creixement migratori és de -194 persones en el primer període i de signe positiu al segon, 182.\nLa Conca de Barberà és una comarca situada a la perifèria de la Depressió Central Catalana.\nPel seu estudi dividiré la comarca en dos sectors (Mapa 3) que físicament són diferents: 1-la conca del riu Francolí i la conca del riu Anguera amb una altura mitjana de 400 metres i els municipis de Vallclara, Vimbodí, Montblanc, Vilaverd, l'Espluga de Francolí, Blancafort, Forés, Pire, Barberà de la Conca, Sarral i Solivella.\nTé 5 viles de més de 500hab i 6 de menys. En 9 dels 11 municipis la densitat és molt superior als 10 hab/km2.\n2- L'altiplà de Santa Coloma de Queralt o Baixa Segarra on el riu Gaià ha començat la formació d'una nova conca i ha creat una plataforma de 675 metres d'altura. Amb els municipis de Santa Perpètua de Gaià, les Piles, Santa Coloma de Queralt, Conesa, Rocafort de Queralt, Llorac i Savallà del Comtat; a part d'aquests també he afegit d'altres que tenen unes característiques físiques, sobretot l'altura, com: Vilanova de Prades a la conca del riu Montsant i el terme de Senan a la conca del Segre. A més d'aquests territoris aquest sector inclou municipis que no són de la conca estricta sinó de zones que en la Ponència de la Divisió Territorial es va afegir per raons d'equilibri de l'extensió i de la població de la comarca, que són: una part de la dorsal de la Segarra històrica a la conca del riu Corb (Vallfogona de Riucorb i Passanant) que tenen relleus de 750 a 900 metres.\nAquesta divisió queda encara més patent quan es té en compte el tipus de cultiu predominant als municipis, així els conreus dominants als termes de la Baixa Segarra són els cereals i els de la conca estricta són policultius o vitícoles.\nUn altre element diferenciador és el tipus de poblament i així a la Cona del riu Gaià predominen municipis formats per diversos nuclis de grandària reduïda, i en canvi, a la conca els municipis són de tipus mononuclear (amb un sol poble mitjà o petit).\nL'agricultura té un paper molt important a la comarca i concentra gran part de la població activa, malgrat això la indústria té el major nombre de treballadors i es concentra als nuclis de Montblanc, l'Espluga de Francolí i Sta Coloma de Queralt amb el 75% de les empreses de la comarca i el 85% dels llocs de treball en aquest sector.\nEn quant a les vies de comunicació aquestes són molt importants a la conca física i hi trobem: el ferrocarril, l'autopista, una carretera nacional i varies comarcals unint aquest territori amb les Borges Blanques (Garrigues) i amb Valls (Alt Camp). Montblanc és el punt d'entrada i via ràpida a Barcelona, cosa que ha permès la revitalització del sector central de la comarca.\nSi tenim en compte la població aquesta zona està formada per municipis que no superen els 500 habitants menys Santa Coloma de Queralt amb 2500 hab i amb unes densitats de menys de 10hab/Km2.\nA diferència del primer sector on les comunicacions són bones, aquest es caracteritza per una sèrie de carreteres locals i només té com a via principal una comarcal que passa per Santa Coloma de Queralt.\nLa població de la Conca de Barberà no ha augmentat al llarg de 15 anys de 1981 a 1996.\nEn el període de 1986 a 1991 la comarca ha vist com la seva població ha disminuït de 403 efectius amb una taxa relativa de creixement de -4,38‰, això ha estat així perquè les defuncions en aquest període han sigut de 1035 i els naixements 772, sent el creixement natural de -263 persones. Aquesta dada s'ha vist agreujada per un saldo migratori negatiu, concretament de -140hab, els quals han marxat de la comarca.\nEn canvi, el segon període, de 1991 a 1996, ha estat de signe contrari i la comarca ha guanyat població causat sobretot pel saldo migratori positiu de 734 persones amb una taxa de creixement migratori del 10,90‰ que ha contrarestat l'efecte negatiu del CN que ha és de -450 habitants. tot això ha suposat que el creixement absolut sigui de 284 persones, que representa un creixement relatiu de 2,44‰.\nLa subcomarca de l'Altiplà de Gaià i del Corb té el mateix comportament que la comarca en general, però de manera exagerada, al primer període 86-91 té una taxa de creixement relatiu negatiu de gairebé un 9‰ sobretot a causa del creixement natural de -77 habitants i un saldo migratori de -111.\nPel que fa al període 91-96 el creixement relatiu està una mica per sobre del comarcal i és positiu a causa del saldo migratori a favor de la zona, que té una taxa de creixement migratori de 13,99‰ que és el doble que la primera de les zones.\nEl creixement natural en ambdós subcomarques és sempre negatiu i igual que en la zona 1 en la conca del Francolí i l'Anguera el saldo migratori de 91-96 és de 443 immigrants.\nEl creixement relatiu d'aquesta subcomarca és negatiu de 1986 a 1991 de -3,05‰ que en nombres absoluts és 215 persones menys.\nSi no tenim en compte la capital de la comarca aquest descens és de més del doble.\nEn canvi, el creixement és positiu de 1991 a 1996 de 2,72‰, malgrat això, representa gairebé la meitat que el produït a la zona del Gaià i tres vegades menys que aquest sinó es té en compte Montblanc.\nSi tractem aquest territori sense tenir en compte Montblanc, la capital de la comarca, el creixement de 1991 a 1996 és molt menor i en canvi el descens de 1986-1991 és similar a la zona primera.\nComparació la Garroxa - la Conca de Barberà\nLa Garrotxa i la Conca de Barberà són dues comarques on l'agricultura té molta importància, i es nodreixen de municipis sobretot petits o mitjans.\nLa garrotxa creix en població de 1986 a 1996 amb un creixement relatiu aproximadament d'un 3‰, en canvi, la Conca de Barberà de 1986 a 1991 decreix un 4,38‰ i de 1991-1996 creix de manera similar a la Garrotxa amb 3,16‰.\nLes migracions són les que tenen el paper decisiu en aquests increments o disminucions, ja que, el creixement natural (Naixements-Defuncions ) és sempre negatiu i el saldo migartori sempre positiu per ambdues comarques i els dos períodes estudiats.\nEntre els anys 86 i 91 la Garrotxa té una taxa de creixement migratori de 4,63‰ amb un saldo de 1058 persones que és gairebé igual al període 91-96 amb 1133 persones i una TCM d'un 4,89‰, siguent el creixement relatiu d'un 3‰ en ambdos períodes.\nLa Conca de Barberà en canvi en el primer té un saldo migratori negatiu de 140 persones que donen una TCM de -1,54‰, a diferència d'aquest, en el segon els indicadors de creixement són positius i s'enregistra un increment del 8,09‰ que és el doble del de la comarca gironina.\nA la Garrotxa Olot actua com a pol d'atracció tan comarcal com supracomarcal fent que la zona tingui un creixement positiu. Aquest paper el juga Montblanc a la Conca de Barberà on és l'únic municipi mitjà que no perd població en el període 86-91. Malgrat aquesta centralitat dues poblacions més actuen com a motor de la comarca, són: l'Espluga de Francolí i Santa Coloma de Queralt.\nEls matrimonis del quinquenni anterior determinen els naixements del quinquenni posterior ?\nEn la meva opinió els matrimonis que es produeixen en un quinquenni determinen en gran mesura el nombre de naixements del quinquenni posterior. (gràfica 1 i 2)\nSi analitzem primer el cas de la comarca de la Garrotxa (taula 3a), veiem, que entre els anys 1986 i 1991 hi van haver 1090 matrimonis i el quinquenni posterior de 1991 a 1996 els naixements van ser de 1994. Si dividim aquesta darrera dada pel nombre de matrimonis tindrem el resultat de 1,83 fills per parella. Aquests fills per matrimoni engloben els fills dels matrimonis i els fills de mares solteres (mares solteres, mares divorciades, separades, parelles de fet..)\nSi suposem que es mantenen les condicions que han permès obtenir aquest resultat durant els quinquennis 91-96 i 96-01 la previsió serà que entre els anys 1996 i 2001 es produiran 1709 naixements. Aquesta dada l'obtindrem d'aplicar l'índex obtingut (1,83 fills/mat) als matrimonis que hi ha hagut de 1991 a 1996.\nA la Conca de Barberà(taula 3b) el resultat és de 652 naixements, obtinguts de 408 matrimonis (86-91) i de 700 naixements de 1991 a 1996, amb un índex de 1,72 fills per matrimoni. La previsió de naixements entre 1996 i 2001 en aquest territori serà de 652.\nAquesta dada ens pot servir per tenir una idea aproximada dels naixements que es produiran si es reproduïssin les mateixes situacions i condicions que als quinquennis anteriors. No hem d'oblidar que és cada situació particular la que provoca o no, tenir més o menys fills o no tenir-ne.\nA més d'aquest element imprevisible n'hi ha un altre de molt important i per la seva evolució cada vegada ho serà més, són les mares solteres. En aquest grup no només hi ha el pròpiament mares solteres sinó també: mares divorciades, separades, vídues ,i més important encara, les parelles de fet.\nL'augment de les llars monoparentals i sobretot l'increment de parelles de fet en els darrers anys ha fet que hi hagi molts fills fora del matrimoni.\nA la comarca de la Garrotxa l'11,5% dels naixements en el període 1991-1996 van ser de mares solteres, en el mateix període a la Conca de Barberà van ser del 7,9%. Aquest percentatge ha augmentat molt si tenim en compte de 1986 a 1996 i mentre el 1986 era de 7,8% a la Garrotxa i de 4,1% a la Conca de Barberà, el 1996 havia passat a 15,4% a la primera comarca i a 8,2% a la Conca.\nSi fem la previsió de naixements de 1996-2001 i utilitzem aquestes dades els resultats seran els mateixos que els obtinguts amb les operacions anteriors.\nPer a la comarca gironina si el nombre de naixements del període 91-96 són de 1994 li en restem 230 que corresponen a l'11,5%, abans esmentat, i trobem que l'índex de fills per matrimoni baixa fins als 1,62. Si usem aquest índex amb les dades que ja tenim dels matrimonis de 1991-1996 obtindrem que hi haurà 1512 fills. Aquesta xifra més 196 que seran els fills de mares solteres (11,5%) resultarà de 1709, el nombre total de naixements.\nSi repetim per a la comarca de la Conca de Barberà les mateixes operacions obtindrem resultats similars i per exemple l'índex de fills per matrimoni és de 1,58 i utilitzant el percentatge de fills fora del matrimoni del període 86-91 el resultat final serà de 652 naixements.\nAquests resultats ens demostren que malgrat molts aspectes que s'han de tenir en compte en treballar amb dades que depenen del comportament humà, fins aquest moment podem utilitzar els matrimonis com a xifra orientativa dels naixements que es poden produir, almenys fins al moment ja que si observem les dades que publica l'Institut d'Estadística de Catalunya(taula 1) veiem com cada any augmenta el nombre de fills fora del matrimoni, per tant, el més probable és que aquesta dada sigui lleugerament superior.\nSi fem una suposició i el nombre de fills fora del matrimoni passa del 11,5% al 14,7% el resultat final serà de 1773 naixements amb un increment de 3,75% respecte a l'abans obtinguda.\nAquesta proporció l'he extret de restar el percentatge produït el període 91-96 amb el del 86-91 (11,5-8,3=3,2) i sumar-lo al primer (11,5+3,2=14,7). Aquest no és gens improbable si tenim en compte que el 1996 els fills fora del matrimoni a la garrotxa representaven el 15,4%.\nUtilitzant el 10,1% de fills fora del matrimoni trobats amb les mateixes operacions per a la Conca de Barberà el resultat és que entre 1996 i el 2001 es produiran 668 naixements amb un increment respecte al resultat obtingut en un principi d'un 2,43%.\nAquests increments (3,75% i 2,43%) no modifiquen en gran mesura les dades obtingudes per a unitats d'anàlisi petites com les comarques o els municipis, però si que són considerables si augmentem aquests percentatges als 277.318 naixements produïts a Catalunya entre els anys 1991 i 1996. A Catalunya hi hauria hagut 287.717 naixements, 10.399 més que representa per exemple més de la meitat de la Conca de Barberà i gairebé una quarta part de la població de la Garrotxa al 1996.\nEn la meva opinió preveure exactament el nombre de naixements que s'han de produir és impossible, ja que depenen molt d'una situació global que pot variar i d'unes situacions particulars encara molt més imprevisibles. Malgrat això el nombre de matrimonis fins al moment és una dada que ens pot orientar en el nombre de matrimonis que es produiran.\nMapes, taules i gràfiques d'elaboració pròpia a partir de les dades de la Web de l'institut d'Estadística de Catalunya\nEstat civil de la mare en els naixements\ntaula 2 (segueix)\nTaxes per mil habitants\nGràfica 1 (Quan més matrimonis hi ha més naixements es produeixen el quinquenni següent)\nDades de la web de l'Institut d'Estadística de Catalunya\nGran Enciclopèdia Comarcal de Catalunya vol. 3 i 5. Enciclopèdia Catalana, Barcelona 1991\nGarrotxa - Les guies del Punt. Edicions Periòdiques de les Comarques,S.A. Girona 1992\nGarrotxa - Mapa Comarcal de Catalunya 1:50000. Institut cartogràfic de Catalunya, Barcelona\nConca de Barberà - Mapa Comarcal de Catalunya 1:50000. Institut cartogràfic de Catalunya, Barcelona\nLa Garrotxa i la Conca de Barberà (Població Regional II)


De ficcions i confusions (Ferran Sáez Mateu)\nDe ficcions i confusions\nFERRAN SÁEZ MATEU 16/05/2012 00:00\nEn el context del darrer congrés d'Unió Democràtica de Catalunya (UDC), celebrat el passat cap de setmana, Josep Antoni Duran i Lleida va equiparar les aspiracions d'independència a "una ficció". Va argumentar que si CiU s'hagués presentat a les eleccions catalanes amb un programa explícitament independentista les "hauria perdut", i va afegir que no és gens clar que la independència sigui viable, tant en relació a Espanya com a Europa. A més, segons ell, aquest projecte podria implicar "la ruptura del país en dues meitats". L'alternativa? Un estat confederal. No estic d'acord amb l'anàlisi del líder democratacristià, però començaré donant-li la raó en algunes coses. És cert que la dificultat real per assolir la independència de Catalunya resulta tan gran que, en efecte, aquesta aspiració sembla fregar la ficció. És cert que un procés d'aquest tipus mai no surt de franc, i la possibilitat d'una gran ruptura o, si més no, d'una dualització perillosament simètrica existeix. És cert que no tenim aliats a Espanya, per descomptat, i que tampoc en tenim a l'Europa dels estats, ni a la resta del món: en circumstàncies normals, la paradiplomàcia no pot competir amb la diplomàcia, ni les iniciatives de la societat civil amb les d'un estat present en tots els organismes internacionals.\nAmb els matisos que calguin, les premisses anteriors són raonables. Si més no, són més lúcides que els ruboritzadors powerpoints que "demostren" que això de la independència és qüestió de bufar i fer ampolles. La conclusió de Duran, però, no té sentit. És absurda. L'aspiració a la independència implica dificultats fabuloses, però l'aspiració a la confederació és directament impossible, en la mesura que implica un consens estricte a dues bandes. La independència, en canvi, no pretén arribar a aquest acord impossible, i en aquest sentit, com a projecte, resulta infinitament més realista que una possible confederació. Encara un petit detallet: és cert que la independència té poquíssims simpatitzants fora de Catalunya. La confederació no en té cap, directament. I pel que fa a una possible polarització nacional del país, especialment en l'àmbit lingüístic, es produirà o es deixarà de produir tant si hi ha independència, confederació o autonomia com si no n'hi ha. Per sort o per desgràcia, aquestes coses no funcionen així, tal com ho corroboren dotzenes d'exemples històrics.\nAixí, doncs, descartada l'estranya pretensió de fer una confederació sense confederalistes, ¿quina fóra la conclusió lògica de les paraules de Duran? És ben senzilla: com que podem prendre mal, quedem-nos com estem. Això resultaria més coherent. El problema és que Josep Antoni Duran i Lleida, i qualsevol altra persona que conegui vagament la situació actual del país, sap que això ja no és possible: la via autonòmica és un carreró sense sortida. No satisfà a ningú i és econòmicament insostenible a llarg termini. Per tant, aquí cal invertir la conclusió: és si ens quedem com estem que prendrem mal! Si insistim en un projecte a còpia de voler ser prudents, potser ensopegarem amb la desagradable sorpresa que, més que prudents, hem estat uns il·lusos.\nLa perspectiva de Duran participa d'una confusió que, paradoxalment, afecta també molts independentistes: el fet d'equiparar Catalunya, Escòcia o Flandes amb una ex República soviètica de l'Àsia central, posem per cas. Per raons gairebé òbvies, el projecte col·lectiu de Catalunya o d'Escòcia està condicionat per la naturalesa de les seves relacions comercials, la seva vocació europea i diverses dotzenes de circumstàncies igualment decisives. Plantejada com si fos la República del Tadjikistan o Moldàvia, la independència de Catalunya resulta sens dubte "una ficció". Això no significa, però, que la independència sigui una ficció, sinó que Catalunya no és una ex República soviètica, ni Espanya és l'URSS, ni som a començaments dels anys noranta, etc. La independència de Catalunya és factible, però tenint en compte que estem parlant d'una realitat no explorada: no hi ha cap precedent de secessió en el si de la Unió Europea. Malgrat les rudimentàries simplificacions del populisme autòcton, la independència de Catalunya (o d'Escòcia, etc.) condueix a problemes, i per descomptat a solucions, encara inèdits. La bona notícia és que tot això ens ho hem d'inventar nosaltres. Per tant, abans de parlar de realitats o de ficcions, el que convé és plantejar les coses correctament. El modest consell va adreçat tant al senyor Duran com als seus detractors més furibunds. Al capdavall, la confusió és la mateixa.


Gästehaus Maria Kartistsch Àustria - Ofertes d'hotels amb els MILLORS DESCOMPTES EN LÍNIA\nSankt Oswald 10, St. Oswald, Kartistsch, Àustria, 9941 - Veure al mapa\nPer als viatgers què vulguin captar les imatges i els sons de Kartistsch, Gästehaus Maria és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGästehaus Maria ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha Wi-Fi gratuït en totes les habitacions, aparcament de cotxes, habitació familiar, instal.lacions de barbacoa, premsa.\nL'ambient de Gästehaus Maria es reflexa en cada habitació. calefacció, servei de despertador, escriptori, balcó/terrassa, insonorització són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Kartistsch, faci de Gästehaus Maria la vostra llar.


'JARDÍ A L'OBAGA' DE BLANCA BUSQUETS. MENTIDES FAMILIARS, PORS INCONFESSABLES I ENYORANÇA QUE NO S'ACABA MAI\nLectura recomanada per Isabel Casas, llibretera (Llegim? Llibreria)\nAmb ‘Jardí a l’obaga’ (Proa, 2015), la darrera novel.la de Blanca Busquets, el lector farà un retorn al poble de La Carena, lloc on se situa ‘La nevada del cucut’, amb què l’autora va guanyar el premi llibreter l’any 2011. Aquesta nova novel.la de l’escriptora, periodista i filòloga, ocupa una molt bona posició, entre els deus primers, del rànquing de la ficció en català.\nVLLG? / ELS LECTORS QUE SI ESTIMEN ELS LLIBRES -368-\nEls Torralba són una família barcelonina que als anys trenta es fan una casa amb jardí al poble de la Carena. L’Aniol, el seu masover, ens explica la història d’aquesta família i la seva pròpia, des d’aleshores fins avui dia. Les relacions entre una família amb diners i una família d’humils masovers no sempre haurà estat fàcil. I menys si hi ha hagut pel mig una història d’amor truncada i secreta. Tot i l’harmonia aparent i l’adaptació a uns temps canviants, el lector anirà trobant indicis inquietants, punts d’alarma, i no podrà fer altra cosa que imaginar fets terribles que contrastaran terriblement amb l’estampa idíl·lica que un passejant podria tenir de la Carena.\nBlanca Busquets i Oliu (Barcelona, 1961), és escriptora, periodista i filòloga. La lletra escrita ha marcat la seva vida. Als dotze anys va escriure el seu primer conte i, des d’aleshores, escriure es va convertir en l’eix central de la seva vida.\nHa publicat diverses novel·les: Presó de neu (Proa, 2003); amb l’editorial Rosa dels Vents, El jersei (2006), Tren a Puigcerdà (2007),Vés a saber on és el cel (2009), La nevada del cucut (2010), La casa del silenci (2013) i Paraules a mitges (2014). La seva última novel·la,Jardí a l’obaga (2016), torna a estar publicada amb el segell Proa. Els seus llibres han estat traduïts al castellà, l’italià, l’alemany, el rus, el noruec, el polonès i el francès. A banda de participar en clubs de lectura, ha fet xerrades, presentacions i conferències arreu de Catalunya, a diversos llocs de l’estat espanyol, i a ciutats com l’Alguer, Moscou, Leipzig o Berlín.\nCom a periodista, treballa des del 1986 a les emissores de Catalunya Ràdio. Hi ha realitzat diversos programes. També ha treballat de redactora a Televisió de Catalunya durant set anys. Escriu articles per a l’Osona.com i és autora de capçalera de la biblioteca de Lliçà de Vall. Ha guanyat el premi Llibreter 2011 (Per La nevada del cucut) I el premi Algerho Donna 2015 de literatura i periodisme (Per la traducció en italià de La casa del silenci).\nFont/enllaç: Proa / Grup 62\nArticle/post 1333 – Vols llegir? – volsllegir.cat\n2016 bibliobloc Blanca Busquets Grup 62 narrativa Proa tardor 2015


Inici Temes Dones Pina Bausch, la pionera de la dansa-teatre\nRecordem una ballarina que es va sobreposar a les crítiques del públic per introduir l'expressivitat i les emocions a la dansa del segle XX\nLa ballarina Pina Bausch amb Andrés Neumann i Matthias Schmiegelt Wikimedia Commons\nEl 27 de juliol del 1940 va néixer a la ciutat alemanya de Solingen Philippine Bausch, coneguda amb el nom de Pina Bausch, una de les ballarines i coreògrafes més importants de la història de la dansa. Durant la segona meitat del segle XX, Bausch va destacar per les seves innovadores propostes, que donaven protagonisme a l’expressivitat, la interpretació de les emocions i la presència d’imatges i colors.\nDesprés de formar-se com a ballarina a la Folkwangschule d’Essen amb Kurt Joos com a mestre, Bausch es va fer càrrec de la companyia de dansa-teatre Tanztheater Wuppertal l'any 1973. Però el públic, acostumat a l’estil neoclàssic imperant a l'època i a la rigidesa del ballet, va rebutjar inicialment les seves propostes. Malgrat els obstacles, Bausch va seguir amb el seu estil i la seva aportació va esdevenir clau per entendre la dansa actual. Durant la seva trajectòria, va deixar obres com ‘La consagració de la primavera’ o 'Cafè Müller'. Podeu veure-les a continuació. També us recomanem el documental que en va fer el seu amic Wim Wenders, Pina. Podeu veure'l a Filmin.\n'Pina', el documental de Wim Wenders


Arxius M4V fàcilment Split/Trim/tall\n> Recursos > convertir > com arxius M4V Split/Trim/tall\nCom arxius M4V Split/Trim/tall\nVulgui dividir un arxiu M4V en diverses parts sense tornar a codificar-lo? Buscat al voltant d'un temps i encara no puc trobar una solució definitiva per tallar arxius M4V? Si és així, vostè ha vingut al lloc correcte. Aquesta classe es centra principalment en com dividir arxius M4V en clips utilitzant un mètode molt simple. És a dir, utilitzar un divisor M4V elegant -Video Editor (Filmroa per a Mac (originàriament Wondershare Video Editor for Mac)).\nFàcil d'utilitzar M4V Splitter: Wondershare Filmora (originàriament Wondershare Video Editor)\nExtreure qualsevol segment de vídeo M4V a una filera.\nTallar M4V vídeo sense cap pèrdua de qualitat.\nAfegir transicions, filtres, tall de salt o cara fora per millorar el seu vídeo.\nGuardar el seu arxiu M4V en diferents formats, gravar en DVD o carregar directament en línia.\n1. fitxers d'importació M4V a aquest divisor M4V\nHi ha dues maneres alternatives perquè vostè pugui importar els arxius M4V locals a l'àlbum de aquest cutter M4V. Una és per colpejar el botó "Importar" per carregar arxius M4V; l'altre és arrossegar arxius M4V a l'àlbum en canvi. A continuació, cal arrossegar els arxius M4V només importada de l'àlbum a la línia de temps a la part inferior d'aquest app.\n2. Split M4V vídeo\nMoure la part superior de l'indicador de temps vermell a la posició exacta voleu (Nota: en aquest moment, també heu d'arrossegar el bar de colisses si és necessari). A continuació, feu clic al botó de Scissor-like per separar l'arxiu. Finalment, faci clic el "Salvar com" opció a la cantonada superior esquerra de la seva interfície de desar el projecte per a la compra d'arxiu. Continuar el seu projecte segons les seves necessitats, mostrant com segueix:\nUna situació: tallar els seus clips no desitjats\nNomés suprimir el seu insatisfetes M4V pinces per fent clic dret l'opció "Suprimeix".\nSituació 2: tallar un gran arxiu M4V a petits\nDesprés de tallar un gran arxiu M4V en diversos petits clips, heu de desar el projecte, com s'esmenta anteriorment. A continuació, selecciona un clip i suprimir tots els altres els. A continuació, exportar el clip sol seguint el pas 3. Per exportar cada clip a una filera, només necessita importar el projecte desat una i altra vegada, i exporta cada clip de la mateixa manera.\n3 exportació el clip M4V sola en un arxiu nou\nFeu clic al botó "Crea" i premeu la pestanya "Format" a la finestra a rebentar. Si voleu reproduir arxius de sortida en dispositius com iPod, aquí, vostè directament pot seleccionar un optimitzat el format com el format de sortida. Acabat de colpir el tabulador de "Dispositiu" en el seu lloc i llavors trobar el que busques aquí. També pot cremar el nou vídeo M4V a DVD o carregar a Facebook i YouTube.\nCom editar arxius de vídeo M4V\nCom unir arxius de vídeo M4V\nCom dividir arxius de vídeo M4V\nCom afegir àudio a arxius de vídeo


Les principals federacions que sostenen el sistema de protecció avisen que estan «al límit»\nDemanen recursos de forma immediata. Es calcula que el Govern els deu uns 50 milions d'euros\n16 de de maig del 2019. Actualitzada 17 de de maig del 2019 a les 22:50\nLa Federació d’Entitats d’Atenció a la Infància i l’Adolescència (FEDAIA), la Federació d’Entitats amb Projectes i Pisos Assistits (FEPA) i la Federació d’Entitats Catalanes d’Acció Social (ECAS) carreguen avui contra la política d’acollida de la Generalitat després de mesos d’impagaments en el sistema de protecció a la infància. En un comunicat a la premsa, alerten que la infància en risc està al caire de l’abisme. “La infrafinanciació i la poca visió de futur posa en risc la qualitat de l’atenció i ens aboca a un sistema de protecció que no oferirà garanties socials”, asseguren.\nEn aquest comunicat, les entitats socials acusen el Govern d’actuar de forma “precipitada” a l’obrir nous recursos, especialment per als menors migrants. I també el culpen de forçar les entitats a una situació “crítica”, ja que no cobren per aquests serveis que presten des de principis de gener. Un deute, que ja podria pujar als 50 milions d’euros, segons algunes fonts consultades. “Cal donar resposta als pagaments compromesos, si volem garantir la continuïtat dels serveis i mantenir la qualitat de l’atenció”, asseguren les entitats que alerten del “risc” i la poca “experiència” que el Govern està demostrant.\nDe fet, lamenten que els menors migrants estan sent discriminats en el mateix sistema de protecció. “Hi ha un doble sistema de protecció, diferent per als nens migrants d’arribades recents, i regulat amb mòduls i ràtios diferents”. Avisen del risc de “desvirtuar” el sistema que porta més de trenta anys funcionant. La Taula d’Entitats del Tercer Sector i la Plataforma d’Infància de Catalunya mostren el seu recolzament a aquest comunicat, i afegeixen, que el Govern ha de millorar la planificació i la gestió de l’acollida d’aquests adolescents.\nFons més enllà dels 18 anys\nLes entitats també reclamen que la Generalitat centri els seus esforços a aconseguir que els nens acollits puguin accedir a recursos públics una vegada són majors d’edat. Demanen “assegurar la inclusió social amb oportunitats de futur” i “perspectives perquè els joves puguin construir un projecte vital”. Auguren que, si no, la inversió feta en l’acollida no té cap sentit.\nEducadors sense cobrar\nQui més està patint aquesta situació són els treballadors del sector. Algunes entitats han hagut de retallar sous. En alguns casos, des de fa més d’un mes. “No he pogut pagar el lloguer, estic negociant amb el meu propietari”, explica un educador a El Periódico. Avui els principals sindicats, la UGT i CCOO, s’han manifestat a la plaça Sant Jaume per exigir millores en els sous d’aquests treballadors.\nHi ha entitats socials que han hagut de demanar deutes als bancs per anar fent tots els pagaments. En alguns casos, aquestes hipoteques ja són a títol personal dels gestors de les fundacions. I, en qualsevol cas, els interessos acumulats amb aquests deutes no els finançarà ningú.\nLa situació ja és dramàtica, i encara no ha arribat l’estiu, quan el Govern calcula que migraran gairebé tres mil menors. Hi ha qui es planteja no obrir cap centre més fins que el Govern no els pagui. D’altres, directament ja veuen grans empreses fregant-se les mans per entrar en el negoci de la infància en risc.


Kindle – paper comprimit | mossegalapoma\nCom cada dimecres al matí des de fa uns quants mesos, l’equip de redacció de mossegalapoma ens trobem plegats al despatx de’n Ludo per treballar el guió o enregistrar el capítol corresponent del podcast.\nAquesta trobada ja s’ha convertit en un ritual. Jo arribo passades les 8 del matí, anem amb en Marc a cercar un cafè tipus Starbucks (però comprat al bar de la Uni que costa 1/5 part) i el portem a la sala d’enregistrament (la mítica sala 214).\nEntretant hem deixat a en Rai (Wolffan) preparant cables, micros i Garageband a l’estudi (mítica sala 214 de nou) 😛\nMentre fem les proves de só arriba la Irene i… comencem.\nHe fet aquesta llarga introducció perquè aquest passat dimecres en Ludo, em comentava, mentre tornàvem del bar amb els cafès calents a les mans, que en un dels viatges llargs que acostuma a fer per alguna república estranya d’Àsia Central, va haver de portar una maleta exclusiva amb 10-12 llibres -la lectura compartida entre els 3 que viatjaven en aquella ocasió- camell amunt, dromedari avall.\nDoncs, com diu l’anunci, “el transportar libros se va a acabar“.\nFa més d’un any que Amazon va treure al mercat Kindle, un lector electrònic no només de llibres, si no de revistes, diaris, blocs i amb accés directe al diccionari i a la Wikipèdia.\nL’aparell te una pantalla (en blanc i negre) d’alta resolució, el que permet llegir a plena llum del dia, una autonomia de dies, disposa d’una connexió wifi i Amazon garanteix una còpia on-line de totes les compres en cas de pèrdua o robatori.\nEls lectors electrònics no han suposat una revolució. La seva introducció ha estat lenta però amb un augment constant. El preu (del Kindle) és car: 359$, però, veient el vídeo promocional, un se n’adona de que, per a certes persones, certes feines i en determinades circumstàncies, pot resultar un gadget molt útil.\nFins ara jo no li havia prestat gaire atenció però recordo aquest estiu, en el tren de la línia del maresme, haver vist entre 3 o 4 usuaris amb ell. Si algun mossegui l’ha provat o el fa servir ja dirà què li ha semblat.\nXin\ton 14 desembre 2008 at 12:29 pm\nS’ha de reconèixer que ha millorat molt… Ara ja val la pena per als lector empedreïts.\nLudo (marc alier)\ton 14 desembre 2008 at 12:58 pm\nKindle es ven amb una conexió wireless vitalicia que permet descarregar ebooks de amazon ( es clar) i legir RSS. El problema és que europa no tenim aquest tipus d’ofertes encara. Però tot arriba… Jo en realitat el que voldria és que Amazon i apple fessin una fusio de superguerrers entre l’iphone i el kindle…\nXin\ton 14 desembre 2008 at 1:30 pm\nJa tens raó Ludo, però l’avantatge de la pantalla de Kindle no s’adiu amb el refresc que necessita l’iPhone. O potser la pantalla de l’iPhone ja té prou visibilitat a plena llum del dia?\nDaniel\ton 14 desembre 2008 at 4:50 pm\nPer comparatives podeu mirar aquí:\nLudo (marc alier)\ton 14 desembre 2008 at 5:07 pm\nLlavors necessitem un Kindle amb una pantalla d’iphone com a panell de control. El millors dels dos mons… 😀\nTens raó Xin, la pantalla del Kindle i del ebookreader de sony son Eye-friendly i no tenen ni els colors ni el refresc de la pantalla del iphone. Hi ha camp per correr pels inventors!\nTomàs\ton 17 desembre 2008 at 8:30 pm\n@Xin, @Ludo, coneixeu a algú que el tingui? Estaria bé que hi comentés la impressió personal sobre l’ús i funcionament.\n@Daniel, gracies per l’enllaç 🙂\nXin\ton 18 desembre 2008 at 10:31 am\nNo en conec cap. Jo n’espero un com el que demana en Ludo.\nTomàs\ton 21 desembre 2008 at 1:16 pm\nLlegeixo a FAYERWAYER que la casa Foxit ha tret un lector de nom eSlick per 230$, el que suposa una bona i barata competència: http://www.fayerwayer.com/2008/12/foxit-presenta-eslick-su-nuevo-lector-de-ebooks/


La Policia d'Andorra detecta un intent d'estafa informàtica — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / La Policia d'Andorra detecta un intent d'estafa informàtica\nLa Policia d'Andorra detecta un intent d'estafa informàtica\nLa Policia Nacional d’Andorra ha constatat a través de diverses denúncies una possible estafa informàtica. Segons ha informat el cos policial, usuaris d’Internet estan rebent a les seves adreces electròniques missatges provenint de l'adreça support@intl.paypal.com.\nEn aquest correu, en anglès, es demana al client del sistema de pagament PayPal que per comprovar la seguretat del compte obert a l’empresa, introdueixi el nom d'usuari (username) i la contrasenya del compte (password). També se sol.licita que es confirmi la identitat com a membre de PayPal, accedint a un enllaç (link) que s'adjunta al mateix correu.\nLa Policia Nacional d’Andorra avisa que aquest procés és un intent d'estafa informàtica (phishing), ja que pretén obtenir les dades confidencials dels comptes dels usuaris de PayPal, amb la finalitat de poder efectuar disposicions o pagaments emprant les dades obtingudes.\nL’STA ja ha pres les mesures oportunes.\nCom a normes generals de seguretat, i optant pel principi de prudència, la manera més segura de no resultar estafat és no respondre mai a cap sol•licitud d'informació personal a través de correu electrònic. Cal recordar que les entitats o organismes mai sol•licitaran contrasenyes, números de targeta de crèdit o qualsevol altra mena d'informació personal per correu electrònic, ja que ells ja tenen les seves dades.\nTambé cal dir que per accedir a les pàgines web, s'ha d’introduir l'adreça a la barra d'adreces del navegador, i mai accedir a traves d'enllaços adjunts a missatges de correu electrònic, ja que aquests ens poden adreçar a pàgines falses.\nPer millorar la seguretat del nostre ordinador resulta de gran utilitat disposar de software de seguretat, com antivirus, firewalls, antispyware i antispam. Malgrat que aquests programes no ens poden garantir al 100% els atacs al nostre ordinador ens permetran una navegació més segura enfront de les amenaces ja conegudes. És important anar actualitzant aquests programes amb freqüència, per tal de disposar de les bases de dades més recents.\nCal evitar les cadenes de missatges en les que se'ns demana de reenviar un missatge amb presumptes fins humanitaris, o d'altres, ja que sovint l'únic que pretenen és obtenir el major número possible d'adreces electròniques, per després vendre-les o utilitzar-les per enviar correu spam.


La plantada popular de Repsol, el proper 17 de març\nPresentació oficial de la 7ª edición de la Plantada Popular\nSalou. Costa Daurada. 01 març 2018. Fundación Repsol i l’Associació Aurora fan possible un any més, la Plantada Popular, una iniciativa de caràcter ambiental i social lligada a la ciutat de Tarragona. Aquesta 7ª edició es torna a realitzar al marge dret del riu Francolí (al costat del pont de Santa Tecla). Per confirmar la participació cal realitzar la inscripció a través de www.reforestatgn.org.\nFundación Repsol, conjuntament amb l’Associació Aurora, impulsa un any més, la Plantada Popular al riu Francolí. Aquest any 2018, es celebra la setena edició de l’activitat que té la voluntat de contribuir a la reforestació de l’entorn d’aquest riu. Enguany, com a novetat, a més de plantar, també es duran a terme tasques de manteniment de les plantacions de la darrera edició. La Plantada d’aquest any es realitzarà el dissabte dia 17 de març.\nL’organització posa a la disposició dels usuaris la pàgina web www.reforestatgn.org on les persones interessades en assistir a l’acte, podran confirmar la seva participació. Des de Fundación Repsol i l’Associació Aurora es recorda que és important inscriure’s prèviament a través d’aquesta pàgina web o trucant al 977 520 205, per tal de poder disposar d’eines i guants per a tothom. D’altra banda, els interessats també poden enviar les seves dades (nom i cognom, telèfon i correu electrònic) a administracio@associacioaurora.org.\nLa Plantada Popular és una activitat de caràcter familiar que s’ha convertit en una gran festa per als més petits, els grans protagonistes de la jornada. És per això que els participants podran gaudir d’un espectacle inicial pensat per als nens i nenes.\nLa plantada en cifras\nL’any 2012 es va iniciar aquesta proposta de caràcter ambiental. Des d’aleshores, més de 3.550 persones, entre adults i nens, han participat a l’activitat. Al llarg d'aquestes sis primeres edicions, s’han plantat 4.800 plantes, entre arbres i arbusts de 17 espècies diferents, i cada any, el nombre de plantes ha anat en augment. El 2012 es van plantar 300 plantes; el 2013, un total de 500; el 2014, es van plantar 750 plantes; els anys 2015 i 2016, es van plantar 1.000 plantes cada any; i al 2017 es van plantar 1.250 unitats. Aquest 2018, es plantaran un total de 1.400 plantes de 6 espècies pròpies de la zona.\nEs calcula que més del 80% de les plantes han sobreviscut, per tant, més de 3.800 plantes ja formen part de la vegetació del riu. Així doncs, 7 hectàrees de la zona del riu Francolí han incrementat la seva vegetació gràcies a la Plantada Popular.\nEls treballs previs i posteriors a la plantada\nL’Associació Aurora s’encarrega dels treballs previs i posteriors a la Plantada.\nUn equip de 18 persones amb discapacitat mental realitza les tasques de preparació del terreny, com el desbrossat de la canya i altres plantes, la retirada de la brossa i les deixalles del tram on s’ha d’actuar, etc.\nPosteriorment a la Plantada, es realitzaran treballs de manteniment de les plantacions durant 8 mesos. Aquestes tasques inclouen el reg de les plantes i la col·locació d’un encoixinat al voltant d’aquestes per assegurar el seu correcte creixement.


Primàries Granollers. Carles Canet | blog de Montserrat Ponsa\nPrimàries Granollers. Carles Canet\nCarles Canet, va escriur aquest text que considero interessant. Som gent de Granollers que treballa per ajudar a governar la ciutat que estimem.\nNois/es. Demà comença el nostre futur. Demà comença la campanya i la lluita de veritat. Estava pensant com dir-ho però no trobo altra manera que aquesta: el país se’ns mor!!! Aquesta pot ser la darrera oportunitat en molt de temps per mirar de salvar-lo. Això és la guerra. Una guerra freda i complicada, en què els altres ens porten segles d’avantatge, i en què fins i tot part dels nostres s’han venut i estan subhastant el poc que ens queda. I resulta que se’ns obre una petita finestra d’oportunitat, en forma de candidatura lliure a les eleccions municipals de la nostra capital vallesana, Granollers, per trencar les línies enemigues. L’hem d’aprofitar perquè ens hi va tot: el nostre país, la nostra llibertat, la nostra cultura, les nostres arrels, el nostre passat i el nostre futur!!!\nAixò de les parades i els actes, i en general la campanya al carrer, em sembla que potser no s’ha explicat bé.\nAra ja no es tracta de que us hi apunteu a les estones que tingueu lliures: es tracta que DEIXEU TOT EL QUE ESTEU FENT I VENIU A FER AIXÒ!!! No és apuntar-se a una parada, és apuntar-se a totes les parades. Organitzem-nos, cobrim tots els dies i mirem d’arribar a torhom; siguem a les places, al carrer, a casa nostre, SEMPRE, cada dia i cada hora, des de divendres 10 fins divendres 24. Recordeu el cap de setmana del primer d’octubre? Recordeu com no ens va importar no dutxar-nos en dos dies, alimentar-nos de xips i coca-cola, i dormir a terra? Mullar-nos sota la pluja fins quedar xops, però al peu del canó? Recordeu la ràbia de veure als TN, aquell migdia, avis, amics, nens, pegats, colpejats i humiliats? Recordeu aquella sang, que hagués pogut ser nostra, però era la de desconeguts amb els que ens sentíem agermanats només perquè ploravem, lluitavem i compartíem el mateix sentiment? Ho recordeu? No ho trobàveu a faltar? Doncs és això. Des de demà passat fins les eleccions és el 30 de setembre de 2017!!!\nLes carpes no són parades com les que hem fet fins ara, a la carretera o als barris. Les nostres carpes són les nostres trinxeres, la línia que hem de fer avançar amb totes les nostres forces. Repeteixo: amb totes les nostres forces!!! Perquè no esteu simplement explicant una candidatura o repartint flyers, esteu defensant la vostra llibertat i la dels vostres fills. El flyer a la mà és el ganivet a les dents. Aquesta urna que hi haurà impresa a les nostres butlletes de 3×3 és el nostre país. Sortim a defensar-lo amb la nostra vida, perquè cada segon que no lluitem és una destrossa més que faran els altres. Els que ens odien i els que ens diuen que ho fan pel nostre bé, que tot és molt difícil, que nosaltres no hi entenem prou, que ells ens portaran a tots a l’Ítaca somiada, però en patinet, mentre ells van amb xofer i cotxe oficial!!! Demostrem-los que no defallim, que som una roca, que no ens rendirem mai!!! Costi el que costi!!!\nHem de treure tota la ràbia, l’acumulada des de l’octubre del 17 i l’acumulada per tots els nostres avantpassats des de fa segles. I si cal ploreu! I si cal foteu quatre crits!!! I a continuació afileu el ganivet i sortiu amb un somriure – un somriure de ganes de lluitar i de guanyar; no un somriure mesell com el que volen els partits – a conquerir els vots un per un. Si cadascú de nosaltres fa el que ha de fer, guanyarem!!! Els trencarem la línia. Obrirem un forat pel qual hi entrarà l’aigua i ja no ens aturaran.\nHem de fer fora de la nostra ciutat no només al 155. Hem de fer fora la por, l’autonomisme, l’engany que surt de franc, la repressió i la rendició a canvi d’un plat de llenties. I en aquesta lluita us necessitem a tots i a totes!!! Vinga, nois/es: l’esperit de l’1-o és amb nosaltres!!! Si mantenim viu aquest esperit algun dia es dirà que la República Catalana va començar el 26 de maig de 2019 i nosaltres la vam fer possible!!!\nDiumenge el Casino ha de petar de gent, d’il·lusió i de crits d’independència!!! Ens volien fer por i la por els hi comencem a fer nosaltres!!!\nA Granollers, després de dues dècades de portes tancades, obscurantisme, amiguisme, inacció, submissió banderes espanyoles al balcó, de por al risc necessari per avançar, d’aprofitament de l’esforç individual i col·lectiu del talent dels seus ciutadans per penjar-se immerescudes medallles com a consistori, morim en lenta agonia o renaixement amb tota la força. I renéixer vol dir apostar per la gent de Granollers que fa un pas endavant, valent, enèrgic i amb el cap ben alt, reclamant el que es mereix.\n“Granollers per la independència – Primàries Catalunya” no és ell, vosaltres o ells. Sóc jo, ets tu, som nosaltres!!!\nPerquè “Granollers per la independència – Primàries Catalunya” som tots i és tothom!!!\n“Granollers per la independència – Primàries Catalunya” és un camí iniciat per alguns, però en el que ens hem de trobar tots si volem el país que molts han somiat, nosaltres anhelen i els nostres fills és mereixen!!!\nT’ho perdràs? T’hi esperem. Com més siguem, més curt es farà el camí i millor l’arribada al destí!!!\nThis entry was posted on 10 mayo 2019 at 8:23 am and is filed under Sin categoría.\tYou can follow any responses to this entry through the RSS 2.0 feed. You can leave a response, or trackback from your own site.


Notícies :: Opinió :: TOTS SOM NATURA... de la consciencia al compromís!!\nTOTS SOM NATURA... de la consciencia al compromís!!\nDijous 1\tJuny 2017 - 16:17\nDel 2 a l'11 de juny PARTICIPA i IMPLICA'T a la Setmana de la NATURA!\nSaps què és l’almesquera? Saps què és un BioBlitz? Sabies que a Catalunya hi ha més de 80 espècies diferents d’orquídies? Sabies que la mallerenga i la puput fan d’”insecticida” natural per combatre la processionària? Saps que a Catalunya disposem de l’aplicació de mòbil amb la major oferta de motos elèctriques per minut d’Europa? Saps que al nostre fons marí hi viuen més de 250 espècies diferents d’opistobranquis? Sabies que les dunes de les nostres platges són uns dels ecosistemes més amenaçats de Catalunya?\nHi ha encara moltes curiositats que la ciutadania desconeix de la NATURA. I la Setmana de la Natura és un moment clau de l’any per donar a conèixer a tothom, petits i grans, d’aquí i d’allà, amb o sense passió aparent per la natura, aquells secrets que la natura alberga i que descobrir-los ens fa sentir VIUS, ens CONNECTA amb ella, i ens recorda que TOTS en formem part!\nAixò, els PADRINS de la Setmana de la Natura ho tenen molt clar! I ho han demostrat animant a la ciutadania a participar de la Setmana, i alguns d’ells, participaran a algun dels 8 actes centrals de voluntariat ambiental que es celebraran el cap de setmana del 10 i 11 de juny.\nCantautors i músics (Amics de les Arts, Andrea Motis, Cesk Freixes, Joan Rovira), actors i actrius (Marina Comas i Peyu), cuineres (Ada Parellada), periodistes (Cori Calero i Rafel Bagot), meteoròlegs (Francesc Mauri), castellers (Els Castellers de la Il·lusió), aventurers (Albert Bosch). Tots ells s’han volgut SUMAR a la Setmana, i fer constar el seu compromís.\nDurant la Setmana de la Natura podrem anellar ocells i identificar el seu cant, per poder conèixer la seva edat, la migració, el seu aliment, etc.; seguir rastres de fauna: petjades, excrements, nius, ...; participar en un BioBlitz, fent de científics i identificant el màxim d’espècies de flora i fauna d’un espai; conèixer com funciona una moto o cotxe elèctric, com a mitjà de transport sostenible i respectuós amb el medi ambient i la natura; fer de VOLUNTARI! eliminant plantes i fauna exòtiques, recuperant fonts, netejant platges i el fons marí, construint caixes niu i hotels d’insectes, etc.; conèixer les principals espècies de la nostra fauna i flora: papallones, orquídies, ratpenats, mussols, ...; fer banys de bosc, per connectar-nos i guarir-nos amb els beneficis que reporta passejar entre arbres; participar a concursos de fotos de natura, i guanyar premis com experiències d’ecoturisme Arrèlia.cat o productes ecològics Veritas... i MOLTES coses més!!\nTot això ho podrem fer GRÀCIES a la col·laboració i implicació de 160 organitzacions que han organitzat més de 300 actes durant més de 10 dies intensos i plens d’activitats: ajuntaments i administracions locals, associacions culturals, centres excursionistes, empreses, entitats ambientals, escoles i instituts, universitat i centres de recerca, etc.\nAra, només ens cal GAUDIR-NE, PARTICIPAR-HI i sobretot IMPLICAR-NOS-HI recordant que TOTS SOM NATURA!


Segona nit sense aldarulls al barri de Gràcia - CCMA\nSegona nit sense aldarulls al barri de Gràcia\nEl col·lectiu que participava en un berenar reivindicatiu, a la tarda, no ha volgut parlar amb els mitjans i ha remès la seva opinió al seu darrer comunicat\nRedacció 27/05/2016 - 20.14 Actualitzat 28/05/2016 - 09.02\nLa protesta ha consistit a picar les planxes metàl·liques del Banc Expropiat\nSegona nit sense aldarulls al barri de Gràcia de Barcelona. La protesta pel desallotjament del Banc Expropiat, però, continua, i una altra nit s'ha fet una cassolada. Una cinquantena de persones han picat les planxes metàl·liques que blinden el local.\nA la veïna plaça de la Revolució, algun dels bars ha retirat el mobiliari de les terrasses, però la calma era total. Aquest dissabte al matí continuaran les activitats de protesta per demanar que es reobri l'anomenat Banc Expropiat.\nPer a la tarda, s'ha convocat una manifestació que han batejat com a "marxa de la dignitat".\nA la tarda, berenar reivindicatiu\nUna cinquantena de persones del col·lectiu del Banc Expropiat de Gràcia han participat en un berenar reivindicatiu organitzat a les portes d'aquest local per reclamar la devolució de l'immoble que per ordre judicial va ser desallotjat dilluns pels Mossos d'Esquadra. El col·lectiu que participava en les activitats del local no ha volgut parlar amb els mitjans i ha remès la seva opinió al seu darrer comunicat.\nEn aquest manifesten que el desallotjament respon a interessos especulatius i que el que es vol és destrossar les activitats d'ajuda mútua que es realitzaven dins el local.\nTambé diuen que no acceptaran un espai alternatiu i que la seva voluntat és tornar a entrar al banc.\nVeïns del barri han participat del berenar per tastar el pa amb xocolata i els sucs de fruita embotellats que s'oferien gratuïtament mentre s'imprimien pancartes amb l'eslògan "Nosaltres també som el Banc Expropiat".\nEntre els rètols que s'han penjat a les plaques de ferro soldades que tanquen el local del Banc Expropiat hi havia un que feia menció al propietari de l'establiment Manuel Bravo Solano, titular a través de l'empresa Antartic Vintage, al que s'acusava d'especulador immobiliari.\nPer dissabte a la tarda està prevista una manifestació, després d'una jornada d'activitats que s'iniciaran a les 11 del matí hores, que inclouen des de tallers de costura i serigrafia fins a taitxitxuan i classes de cuina.\nPer diumenge també han convocat una concentració al migdia davant del local, amb el lema "Tornem al Banc".\nLa majoria de l'oposició acusa Colau de ser massa tèbia en la defensa dels Mossos a Gràcia\nL'ajuntament ha pagat durant un any el lloguer del local del Banc Expropiat\nPisarello: "Els veïns ens han demanat que instem la Generalitat a actuar amb proporcionalitat"\nPrimera nit tranquil·la a Gràcia des del desallotjament del Banc Expropiat


Els veïns s’encadenen a les vies de Sant Andreu Comtal i aturen la circulació de trens | Andreuenc\n· És la segona vegada que s’encadenen en dos anys per exigir les obres de l’estació.\n· Des del 2008, el projecte de l’estació està completament aturat.\nSembla que ja s’ha arribat al límit. Els veïns no aguanten més el deplorable estat en el qual es troba l’estació de Sant Andreu Comtal. És per això que s’han tornat a encadenar de forma simbòlica després que ja ho fessin per primer cop a la Festa Major de l’any passat. Aquest cop, a més, han baixat a les vies del tren i han aturat la circulació durant uns 5 minuts.\nA les 12 del matí, gairebé 50 veïns s’han reunit a la plaça de l’estació per reivindicar que es millorin les condicions de l’estació i que es reprenguin les obres de l’AVE. Amb el lema “Volem l’estació ja!” de la pancarta de l’Associació de Veïns i Veïnes, s’ha llegit el manifest en el qual es deia que “la situació de les obres del projecte del tren d’alta velocitat és molt i molt preocupant”. I és que des de 2008 que els veïns no veuen activitat obrera a Sant Andreu Comtal. Només s’ha millorat la façana fa aproximadament un mes, però l’accessibilitat continua amb les mateixes restriccions.\nEnguany, la manifestació no s’ha quedat únicament en això. Els veïns han decidit fer un pas més i han baixat a les vies del tren. No ha estat pas fàcil, ja que els agents de seguretat ho han intentat evitar en negar-se obrir-los les portes. Malgrat aquest impediment, un veí ha validat un tiquet i a partir d’aquí tots els manifestants han entrat a l’estació.\nPassaven dos minuts d’un quart d’una quan els veïns de Sant Andreu s’han col·locat a les vies del tren, l’han travessat de banda a banda i s’han encadenat. Sota els crits de “Volem l’estació!” i de “Adif ens roba!” han reivindicat les obres durant uns 5 minuts. El tren en direcció a l’Aeroport que passa a les 12:21 hores per Sant Andreu Arenal s’ha hagut d’aturar metres abans d’arribar a l’estació per la cadena de persones que impedia el seu pas.\nL’estació té múltiples carències. No compleix les normes de seguretat. A més, l’accessibilitat tant per a persones amb mobilitat reduïda com per persones en cadira de rodes és molt complicada, ja que no hi ha cap ascensor que permeti accedir a les andanes. I si no és per les escales, no hi ha manera d’accedir-hi. Això, per tant, també condiciona a totes aquelles parelles que amb nadons i que usin cotxets. A més, els graons de les escales estan molt separats els uns dels altres, de forma que suposa un gran esforç físic per a les persones grans.\nTots els assistents menys un han pogut baixar a les vies. El veí Juanjo Moro, un home en cadires de rodes que ja va acudir a la manifestació de l’any passat, ho ha tingut pràcticament impossible per poder accedir a l’estació. Moro s’ha mostrat molt disgustat per no poder participar en una reivindicació que l’afecta d’una manera tan directa. “Ha estat un acte reivindicatiu en un lloc en el qual no té accés una persona que s’està reivindiciant”, ha lamentat. En el manifest es qualificava l’estat de l’estació “d’infern per a les persones de mobilitat reduïda”, ja que incompleix totes les normatives d’accessibilitat i de seguretat.\nL’encadenada ha comptat amb la presència del tinent d’alcalde d’Empresa, Jaume Collboni, la tinenta d’alcalde de Drets Socials, Laia Ortiz, la regidora de Sant Andreu, Carmen Andrés, la regidora i presidenta del districte, Montse Benedí, i el conseller de CiU al districte, Roger Mestre. També hi ha estat present la tinenta d’alcalde d’Urbanisme, Janet Sanz. Com ja va fer al març, Sanz ha tornat a enviar un missatge al president del govern, Mariano Rajoy: “El govern de Rajoy té una oportunitat brutal per demostrar que vol recuperar el diàleg amb Catalunya posant de manifest el seu compromís per a què aquesta situació es desencalli”.\nEl president de l’Associació de Veïns i Veïnes, Santi Serra, ha valorat de manera molt positiva la reivindicació per l’estació: “Estic molt content perquè quan el poble diu que sí, el poble mana i avui ha fet aturar un tren per manifestar que volem l’estació d’una vegada”. Ara, espera que el nou govern “posi fil a l’agulla amb Sant Andreu i ho tiri endavant”. Actualment, les dues prioritats de Barcelona, pel que fa a infraestructures, tenen a veure amb Sant Andreu. Una és que l’estació de Sant Andreu Comtal sigui una realitat. I l’altra és que l’estació de La Sagrera surti de l’estat de paràlisi en el que es troba. Per això, però, és necessari que el ministeri de Foment liciti les noves estacions.\nVídeo i fotografies: Protestes a l’estació de Sant Andreu Comtal | Lluís Espallargas\nEtiquetes: AdifencadenadamultimèdiareivindicacióSant Andreu Comtalvídeos


Pedro Sánchez, ja pot posar les urnes La República\nPedro Sánchez, ja pot posar les urnes\nFa molts anys recordo anar a casa d’un amic que acabava d’acollir un gatet acabat de néixer. Era molt graciós, però esgarrapava de nassos. Et deixava unes marques a la […]\nJoan Solé 12/02/2019\nFa molts anys recordo anar a casa d’un amic que acabava d’acollir un gatet acabat de néixer. Era molt graciós, però esgarrapava de nassos. Et deixava unes marques a la pell que semblava que t’acabava d’atacar un lleó de 150 quilos -sí, soc d’exagerar molt-.\nPedro Sánchez és com aquell gatet, però amb guants i desdentat. Divendres passat cedia als desitjos de la dreta i l’extrema dreta nacionalista espanyola i anunciava, per boca de la vicepresidenta del Gobierno, Carmen Calvo, que el diàleg amb els independentistes s’havia acabat: “No acceptarem mai un referèndum”. De fet, va ser encara més precisa, “no és raonable allargar una situació quan hi ha un element que no es pot salvar”.\nDilluns, vint-i-quatre hores després que el nacionalisme espanyol es manifestés a Madrid, l’agència EFE publicava un teletip on informava que Pedro Sánchez sondejava convocar eleccions generals per al 14 d’abril. Cal explicar que EFE mai publicaria una informació d’aquest tipus sense el vistiplau de l’executiu espanyol. La proposta, per tant, és certa i és un missatge doble. En primer lloc, és un avís als partits independentistes que han anunciat que no aprovaran els seus comptes. En segona instància, és un gest de supèrbia contra la dreta que el titlla de covard.\nCom digué Carmen Calvo divendres passat, senyor Sánchez, no allargui més qüestions que es resolen en cinc minuts. Posi les urnes, si vol que les eleccions siguin el 14 d’abril té fins al 19 de febrer per fer efectiva la convocatòria electoral. No estiri els terminis, aprofiti aquest dijous o divendres i gaudeixi d’un cap de setmana tranquil i amb la feina feta. Ja pot posar les urnes.


Colson Whitehead: Zone one | Antoni Veciana Ribes\nDesprés d'haver llegit els dos clàssics moderns de Colson Whitehead El ferrocarril subterrani i El colós de Nova York tenia més gana d'aquest autor i vaig aconseguir un llibre anterior que estava publicat en castellà per Destino.\nZone one és un llibre arriscat, potser un entrenament amb xarxa del que serien les seves dues obres mestres posteriors. Sembla que sigui un llibre de zombis, de morts vivents que malden per menjar-se als pocs supervivents que han quedat d'una catàstrofe biològica. Per tant sembla que hauria de ser un llibre d'acció, de suspens, i no ho és en absolut. Aquest llibre va ser una primera prova del Colós de Nova York, una història d'amor cap a la ciutat universal. Amb l'excusa que un escamot de supervivents ha de netejar de zombis la ciutat, ens permet entrar a oficines, comerços, locals de menjar ètnic, tavernes i habitatges de Nova York. Alguns zombis paralitzats quan els va enxampar la mort li donen a l'autor l'excusa per divagar sobre la vida dels oficinistes, dels botiguers, dels fracassats... La vida a Nova York és diseccionada amb l'aguda narrativa de Whitehead.\nPerò la barreja no acaba de sortir bé. Com a llibre de terror és francament lent i tediós. Com a prosa poètica va coixa per haver d'acomplir amb uns mínims novel·lescos.\nPenso que la majoria d'autors tenen una històra a explicar i que es passen la seva vida d'escriptors mirant de trobar la millor manera d'escriure-la. Whitehead tenia la història de Nova York per explicar.ho va fer molt bé amb El colós de Nova York.i hi va tornar amb Zone one. Una vegada explicada la història que havia d'explicar -m'ho invento però potser l'encerto- va poder escriure el monument literari que és El ferrocarril.


Pa amb tomàquet: Bacalao al pil pil de ajos tiernos con patatas y huevo duro\nMarina A.F. abril 14, 2014\nhe he he... se'ns acumula la feina, sí!! Però em sembla que no només ara per Setmana Santa, oi? Sempre que venen festes tenim feina a la cuina... i en altres menesteres! Un pil pil de bacallà molt bo, Maria! Ens veurem el 17?\nTeresa abril 14, 2014\nDoncs ara mateix me'n menjava un platet...! Ostres ara veig que la Marina diu del 17! es veritat...ja no me'n recordava.. doncs hauré de marxar divendres... la familía em matarà..! petons\nPilar C. abril 14, 2014\nQue bo el bacallà al pil-pil! I amb alls tendres a d'estar ben bo, a veure si m'animo a fer-lo! M'ha agradat molt aquesta recepta, ja et seguiré! Jo també tinc un blog, si vols fer-me una visita em trobes aquí http://lesreceptesquemagraden.blogspot.com.es/


KezdonetBlog: Pitàgoras. Bertrand Russell\nPitàgoras. Apareix la matemàtica com a argumentació demostrativa deductiva i mística. Neix a Samos. La seva màxima productivitat es xifra cap el 532. Samos era la rival de Milet. Pitàgoras abandona Samos i se’n va a Cròtona al sud d’Itàlia.\nAl poc d’arribar Cròtona destrueix Sibaris (1) Eren les dues ciutat més importants del sud d’Itàlia.\nFundà una religió que considerava la transmigració de les ànimes i una sèrie de regles. La primera no menjar faves. D’altres: no recollir el que ha caigut a terra, no caminar per les carreteres, fer el llit i eliminar l’empremta del cos,...\nEl pitagorisme és un moviment reformista de l’orfisme. El conflicte etern entre racionalitat i mística –en Pitàgoras- es tradueix en oposició entre olimpisme i religió primitiva. Pitàgoras matisa la seva posició mística particular: “Hi ha homes, déus i essers com Pitàgoras”. Déu és una unitat indivisible i el món visible és fals i il•lusori.\nTot el que existeix torna a néixer, res és absolutament nou, tot el que està viu està emparentat.\nEn la societat que fundà Pitàgoras els homes i les dones eren acceptats per igual, la propietat i les troballes intel•lectuals eren col•lectius. El coneixement s’assolia desinteressadament.\nLa teoria, en el món òrfic, és contemplació apassionada i simpàtica (2). El nivell més elevat és el del espectador front al punt de vista actual on l’espectador és passiu i secundari.\nAquest ideal contemplatiu dugué a la creació de la matemàtica pura. Aquesta matemàtica és ideal. Per exemple, en la realitat, cap circumferència és exactament circular.\nEls objectes eterns, ideals, perfectes són idees de Déu.\n“Tota la concepció d’un món etern revelat a l’intel•lecte però no als sentits prové d’ell. Si ell (Pitàgoras) no hagués existit, els cristians no haurien concebut Crist com el Verb.”.\n(1) Interessants referències a Sibaris en Robin Lane Fox “El mundo clásico”\n(2) Imagino que en el sentit de sim pathos (empatia)\nPublicat per Kezdonet a 18:08